Digriet tal-Qorti Ġenerali (Awla tal-Appell) tat-3 ta’ Mejju 2017 – De Nicola vs BEI
(Kawża T-73/16 P)
“Appell – Servizz pubbliku – Persunal tal-BEI – Fastidju psikoloġiku – Responsabbiltà mhux kuntrattwali – Żbalji ta’ liġi – Appell manifestament infondat”
1.      Appell – Aggravji – Aggravji manifestament inammissibbli jew manifestament infondati – Ċaħda f’kull mument, permezz ta’ digriet motivat, mingħajr proċedura orali
(Regoli tal-Proċedura tal-Qorti Ġenerali, Artikolu 208)
(ara l-punt 10)
2.      Appell – Aggravji – Aggravju fformulat kontra motiv ta’ sentenza li ma huwiex neċessarju sabiex jiġi ġġustifikat id-dispożittiv tagħha – Aggravju ineffettiv
(Artikolu 257 TFUE; Statut tal-Qorti tal-Ġustizzja, Anness I, Artikolu 9)
(ara l-punt 14)
3.      Rikorsi tal-uffiċjali – Kompetenza tal-qorti tal-Unjoni – Talbiet intiżi li tinkiseb sentenza dikjaratorja – Inammissibbiltà
(Artikolu 270 TFUE)
(ara l-punt 17)
4.      Rikorsi tal-uffiċjali – Rikors għad-danni – Suġġett – Talba intiża għal kumpens għad-dannu li jirriżulta minn fastidju psikoloġiku – Annullament, minħabba difett proċedurali, tad-deċiżjoni tal-amministrazzjoni li tiċħad l-eżistenza ta’ fastidju – Nuqqas ta’ adozzjoni ta’ deċiżjoni ġdida – Natura prematura tat-talba
(Regolamenti tal-Persunal, Artikoli 90 u 91)
(ara l-punt 20)
5.      Appell – Aggravji – Stħarriġ mill-Qorti Ġenerali tar-rifjut tat-Tribunal għas-Servizz Pubbliku milli jordna miżuri ta’ organizzazzjoni tal-proċedura jew istruttorji – Portata
(Artikolu 256(2) TFUE; Statut tal-Qorti tal-Ġustizzja, Anness I, Artikolu 11)
(ara l-punt 23)
Suġġett
Appell mis-sentenza tat-Tribunal għas-Servizz Pubbliku tal-Unjoni Ewropea (Imħallef uniku) tat-18 ta’ Diċembru 2015, De Nicola vs BEI (F-37/12, EU:F:2015:162), u intiż għall-annullament parzjali ta’ din is-sentenza.
Dispożittiv
1)
L-appell huwa miċħud.
2)
Carlo De Nicola għandu jbati l-ispejjeż rispettivi tiegħu kif ukoll dawk esposti mill-Bank Ewropew tal-Investiment (BEI) fil-kuntest ta’ din l-istanza.